‘বাংলাদেশে বামপন্থী রাজনীতির গতিধারা’ গ্রন্থে বামপন্থী রাজনীতিকে সংজ্ঞায়িত করা হয়েছে সমাজে পিছিয়ে পড়া মানুষদের জন্য রাজনীতি হিসেবে। গ্রন্থকার জগলুল আলমের ভাষ্য অনুযায়ী,‘বামপন্থী রাজনীতির অবস্থান বা কর্মকা- হচ্ছে সামাজিক অসাম্য ও সামাজিক ক্রমাধিকারতন্ত্রের বিরুদ্ধে সামাজিক সাম্যকে প্রতিষ্ঠা করা। এই রাজনীতি বিশেষভাবে জড়িত থাকে সমাজে যারা অন্যের তুলনায় কম পায় বা সুযোগহীন থাকে তাদের ব্যাপারে এবং পূর্বধারণা করে যে অসাম্যের অবিচার কমানো বা বিলুপ্ত করা উচিত।’ কিন্তু, বাংলাদেশের বাস্তবতা হচ্ছে নেতৃত্বগত কোন্দল এবং আদর্শগত দ্বন্দ্বের কারণে বারবার বামপন্থী দলগুলো হয়েছে দ্বিধাবিভক্ত।একটি দল ভেঙে কয়েকটি দল হয়েছে। খোঁজ নিয়ে জানা গেছে, বর্তমানে ২১টি বাম রাজনৈতিক দল আছে। এর মধ্যে বেশিরভাগেরই সাংগঠনিক অবস্থা দুর্বল। নির্বাচন কমিশনের দেওয়া তথ্যানুযায়ী,বাংলাদেশে নিবন্ধিত সমাজতান্ত্রিক রাজনৈতিক (বাম) দলের সংখ্যা ১০টি। এগুলো হচ্ছে বাংলাদেশের সাম্যবাদী দল (এম.এল)- সাধারণ সম্পাদক দিলীপ বড়ুয়া, বাংলাদেশের কমিউনিস্ট পার্টি- সভাপতি মুজাহিদুল ইসলাম সেলিম, বাংলাদেশ ন্যাশনাল আওয়ামী পার্টি (ন্যাপ)- সভাপতি অধ্যাপক মোজাফফর আহমদ, বাংলাদেশ ন্যাশনাল আওয়ামী পার্টি (বাংলাদেশ ন্যাপ)- চেয়ারম্যান জেবেল রহমান গাণি, বাংলাদেশের ওয়ার্কার্স পার্টি- সভাপতি রাশেদ খান মেনন, বাংলাদেশের বিপ্লবী ওয়ার্কার্স পার্টি- সাধারণ সম্পাদক সাইফুল হক, জাতীয় সমাজতান্ত্রিক দল (জাসদ)-সভাপতি হাসানুল হক ইনু, বাংলাদেশের সমাজতান্ত্রিক দল (বাসদ)-সাধারণ সম্পাদক খালেকুজ্জামান, প্রগতিশীল গণতান্ত্রিক দল (পিডিপি) চেয়ারম্যান ড. ফেরদৌস আহমদ কোরেশী। তবে এর বাইরেও অনিবন্ধিত রয়েছে আরও কমপক্ষে ১১টি দল। অনিবন্ধিত দলগুলো হচ্ছে গণতন্ত্রী পার্টি-সভাপতি ব্যারিস্টার মো.আরশ আলী,জাতীয় সমাজতান্ত্রিক দল (জাসদ)-সভাপতি শরীফ নুরুল আম্বিয়া, বাসদ-আহ্বায়ক মবিনুল হায়দার চৌধুরী, বাংলাদেশের সমাজতান্ত্রিক দল (বাসদ)- আহ্বায়ক রেজাউর রশীদ খান, গণতান্ত্রিক মজদুর পার্টি- সভাপতি জাকির হোসেন, গণসংহতি আন্দোলন-প্রধান সমন্বয়ক জোনায়েদ সাকি, গণতান্ত্রিক বিপ্লবী পার্টি-সাধারণ সম্পাদক মোশরেফা মিশু, ইউনাইটেড কমিউনিস্ট লীগ- দলীয় প্রধান প্রফেসর আবদুস সাত্তার, বাংলাদেশের সমাজতান্ত্রিক আন্দোলন-আহ্বায়ক হামিদুল হক, জাতীয় মুক্তি কাউন্সিল-সভাপতি বদরুদ্দীন উমর, জাতীয় গণফ্রন্ট- সমন্বয়ক কমরেড টিপু বিশ্বাস, জাতীয় গণতান্ত্রিক গণমঞ্চ- আহ্বায়ক মাসুদ খান, কমিউনিস্ট কেন্দ্র- আহ্বায়ক ড. ওয়াজেদ ইসলাম খান। বাম দলগুলোর মধ্যে আওয়ামী লীগের নেতৃত্বধীন ১৪ দলীয় জোটে আছে ১০টি দল। এই দলগুলো হলো- ওয়ার্কার্স পার্টি,জাসদ (ইনু), জাসদ (বাদল), ন্যাপ (মোজাফফর), গণতন্ত্রী পার্টি, গণআজাদী লীগ, বাসদ (রশীদ খান), কমিউনিস্ট কেন্দ্র, গণতান্ত্রিক মজদুর পার্টি, সাম্যবাদী দল। আর ২০ দলীয় জোটে রয়েছে বাংলাদেশ ন্যাশনাল আওয়ামী পার্টি (বাংলাদেশ ন্যাপ)- চেয়ারম্যান জেবেল রহমান গাণি।